רון שחר (חוקר)

רון שחר (נולד בשם רון שוורצמן; ב-17 בדצמבר 1962) הוא פרופסור וחוקר ישראלי בתחומי הכלכלה, השיווק, והסטוריטלינג. מחקריו עוסקים במיתוג, בפרסום ובשאלות אסטרטגיות בתחומים כמו תעשיות הבידור (למשל, טלוויזיה וסרטים) ומערכות בחירות פוליטיות. כיום, משמש כראש תוכנית המצטיינים בבית הספר אריסון למנהל עסקים, אוניברסיטת רייכמן. פרופ' שחר שימש בעבר כחבר סגל אוניברסיטת תל אביב, וכיהן בעבר כדיקן בית ספר אריסון למנהל עסקים באוניברסיטת רייכמן.

== ביוגרפיה ==
פרופ' שחר נולד וגדל ברמת גן, והוא בוגר תיכון בליך. סיים לימודי תואר ראשון (1986), שני (1988) ושלישי (1992) בכלכלה באוניברסיטת תל אביב, את הדוקטורט למד במקביל במכון הטכנולוגי של מסצ'וסטס. לאחר סיום הדוקטורט והפוסט דוקטורט באוניברסיטת הרווארד הצטרף לסגל האקדמי של אוניברסיטת ייל כחבר בבית הספר למנהל עסקים, בשנים 1992–1997. בשנת 1997 חזר לישראל, ולימד באוניברסיטת תל אביב. בין השנים 2004–2010 כיהן כראש התמחות שיווק, ונבחר כמרצה מצטיין, ב-2006 מונה לפרופסור חבר וב-2009 לפרופסור מן המניין. בשנים 2010-2004 היה מרצה אורח באוניברסיטת דיוק. בשנת 2011 עבר פרופ' שחר לבית ספר אריסון למנהל עסקים באוניברסיטת רייכמן, כיהן כדיקן בית ספר אריסון למנהל עסקים באוניברסיטת רייכמן בשנים 2011-2014, ומשנת 2013 מכהן כראש המסלול למצטיינים במנהל עסקים. משנת 2018 פרופ' שחר מכהן גם כפרופסור אורח באוניברסיטת קולומביה במנהטן, ומשנת 2019 משמש בנוסף כפרופסור אורח באוניברסיטת אוניברסיטת ניו יורק.

שחר מילא תפקידים מקצועיים במסגרת המערכת הפוליטית. בשנת 1989 שימש כיועץ כלכלי לסגן שר האוצר יוסי ביילין, ובשנת 1992 כיהן כחבר צוות "100 הימים" של יצחק רבין. שחר שימש כסוקר ואסטרטג של מפלגת מרצ בבחירות לכנסת בשנים 1999 ו-2003, וכן כפרשן פוליטי בערוצי טלוויזיה: הערוץ הראשון, וערוץ 2. שחר ייעץ למגוון חברות מובילות בארצות הברית בהן רשת הטלוויזיה CBS והבנק העולמי, ושימש כיועץ לחברת שידורי קשת ולחברות פרסום שונות בישראל.

== מחקריו ==

שחר חוקר בתחומים של פרסום, מיתוג ושיווק פוליטי. במקביל מחקרו עוסק באסטרטגיות ושיווקיות בתחומים כמו תעשיות הבידור, סרטים, וטלוויזיה, מערכות בחירות פוליטיות, מותגים ואת עולם הפרסום.

מחקריו על מיתוג ופרסום הציגו היבטים מיטיבים של שני אלה מבחינת הצרכנים. בעוד מחקרים קודמים תיארו תהליכי מיתוג ופרסום ככאלה שמשנים את העדפות הצרכנים, מחקריו של שחר הוכיחו שמיתוג ופרסום מספקים מידע לצרכנים וכתוצאה מכך מולידים החלטות צרכנים נבונות יותר. במקביל, מחקרים נוספים של שחר לגבי מיתוג ומותגים מתמקדים ביכולתם של אלה לשמש צרכנים בבניית וביטוי אישיותם וזהותם. במסגרת זו שתיים מעבודותיו מראים את הקשר שבין מותגים לאמונה דתית. על פי הממצאים האמפיריים, שימוש במותגים מחליש את האמונה הדתית ואת הצורך להשתתף בפעילות דתית. אחד ממחקריו לגבי מותגים מתמקד בהיבט אחר של התופעה – מהם המותגים שזוכים לפופולריות ולשיח ברשתות החברתיות ובשיחות פרטיות וכיצד ניתן לעדכן מותגים באופן שיגביר את השיח עליהם.

מחקריו על בחירות וקמפיינים פוליטיים המחישו, בעזרת כלי ניתוח מתחום הכלכלה, את הממדים הפסיכולוגיים וחברתיים של הבחירות הפוליטיות. כך למשל עלה ממחקריו שההשתתפות בבחירות מושפעת מתהליכי הרגל.
 בשנים האחרונות מתמקדים מחקריו בסיפורים ובמספרי סיפורים. קו מחקר אחד ממחיש את אחד מההיבטים הפסיכולוגיים של מספר הסיפורים – ככל שהיכולת לספר גבוהה יותר, יש לאדם תחושת משמעות וייעוד גבוהים יותר. קו מחקר אחר מדגים כיצד מסרים פרסומיים נעשים אפקטיביים במיוחד כשהם משלבים אלמנטים סיפוריים.

פרופ' שחר מילא שורה של תפקידי עריכה בכירים בכתבי עת בינלאומיים. מחקריו פורסמו בכתבי עת מובילים כגון: American Economic Review, Marketing Science, Journal of Marketing Research, International Journal of Research in Marketing, RAND Journal of Economics, Journal of Experimental Psychology: General, American Journal of Political Science, פרופ' שחר היה או עדיין חבר מערכת בכתבי עת בולטים כולל: Journal of Marketing Research, Quantitative Marketing and Economics, International Journal of Research in Marketing, Marketing Science, Journal of Marketing Behavior, Applied Economics Research Bulletin.

שחר שימש ככתב ועורך במספר עיתונים בישראל וכמו כן כתב שלושה ספרים: ב-2001 יצא לאור ספר עיון שחיבר על אסטרטגיות של שיווק פוליטי תחת השם מנהיג בהזמנה. ב-2006 יצא לאור רומן מתח מפרי עטו בשם סרנדיפיטי. ב-2018 כתב את הרומן איקס באמצע, הרומנים הפכו לרבי מכר

== פרסים ==
בשנת 2008 קיבל פרופ' שחר פרס Dick Wittink Award - Honorable Mention, בשנת 2018, אחד ממאמריו היה בין כתבי העת שהגיעו לגמר O’Dell Award, ובשנת 2020 קיבל את הפרס המאמר הטוב ביותר של הכתב עת International Journal of Research in Marketing.

==פרסומים==
פרופ' שחר פרסום מעל 50 מחקרים, ציון h-index של 23 בגוגל סקולר

פירוט חלקי של ספריו ומאמריו:
===ספרים===
* מנהיג בהזמנה: על בוחרים ואסטרטגיות של שיווק פוליטי, הוצאת ידיעות אחרונות, 2001
* סרנדיפיטי, הוצאת משכל, 2006
* איקס באמצע, הוצאת ידיעות ספרים, 2018

=== מאמרים נבחרים ===
<div class="mw-content-ltr">
* Mario Mikulincer, Ron Shachar, [https://616c95e1-6777-49c0-a9ed-48b1cf63e245.filesusr.com/ugd/a8ff96_545b8bfda9b54aa6957408b1bd858778.pdf Is Storytelling Ability Related to the Sense of Meaning in Life?]
* Cutright, Keisha, Tülin Erdem, Gavan J. Fitzsimons and Ron Shachar, Finding Brands and Losing Your Religion, Journal of Experimental Psychology: General, 143(6), 2014, pp. 2209-2222
* MJ Lovett, R Peres, R Shachar, [https://www.dropbox.com/s/bnjjthb1kuqw4v5/JMR%202013.pdf?dl=0 On brands and word of mouth], Journal of marketing research 50 (4), 2013, pp, 427-444
* BN Anand, R Shachar, [https://www.dropbox.com/s/5ql0u3yf2x79x13/RAND%202011.pdf?dl=0 Advertising, the matchmaker], The RAND Journal of Economics 42 (2), 2011, pp. 205-245
* BN Anand, R Shachar, [https://www.dropbox.com/s/oycro4sj2s38xv4/Jmr%20copy.pdf?dl=0 Brands as beacons: A new source of loyalty to multiproduct firms], Journal of marketing Research 41 (2), 2004, pp. 135-150
* Alan S. Gerber, Donald P. Green, Ron - Shachar, Voting May Be Habit‐Forming: Evidence from a Randomized Field Experiment, American Journal of Political Science 47(3), 2003, pp. 540 - 550 
* Ronald Goettler, Ron Shachar, [http://www.researchgate.net/profile/Ronald_Goettler/publication/24049156_Spatial_Competition_in_the_Network_Television_Industry/links/00b495293a397dea45000000.pdf Spatial Competition in the Network Television Industry], The RAND Journal of Economics 32(4), 2001, pp. 624-56 
* Ron Shachar and Barry Nalebuff, [https://www.dropbox.com/s/1795u4waq737qhq/AER1999.pdf?dl=0 Follow the Leader: Theory and Evidence on Political Participation], The American Economic Review, Vol. 89, No. 3, 1999, pp. 525-547
</div>

===ראיונות וידאו===
* 
* 
* 
* 
* 

==חיים אישיים==
שחר היה בעברו נשוי לפרופסור עידית שחר ממכון ויצמן, ולהם שני ילדים, כיום בזוגיות עם טל רז ולהם ילדה.

== קישורים חיצוניים ==

* [https://www.idc.ac.il/he/_layouts/15/Elad.SPS.Idc.Sprint4/Pages/Handler.aspx?type=cv&userName=ronshachar&language=Heb קורות חיים של פרופ' רון שחר]
* [https://www.ronshachar.com/ האתר האישי של פרופ' רון שחר]
* [https://www.idc.ac.il/he/pages/faculty.aspx?username=ronshachar פרופ רון שחר], באתר אוניברסיטת רייכמן
* [https://scholar.google.com/citations?user=J5C3QOAAAAAJ פרופ' רון שחר], בגוגל סקולר
* [https://www.researchgate.net/profile/Ron-Shachar פרופ' רון שחר], ב-ResearchGate
* 
* 
* 

==הערות שוליים==

קטגוריה:כלכלנים ישראלים
קטגוריה:סגל אוניברסיטת תל אביב: ניהול
קטגוריה:סגל המרכז הבינתחומי הרצליה: מנהל עסקים
קטגוריה:סגל אוניברסיטת רייכמן: מנהל עסקים
קטגוריה:בוגרי תיכון בליך
קטגוריה:רמת גן: אישים
קטגוריה:תל אביב-יפו: אישים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת ייל
קטגוריה:ישראלים שנולדו ב-1962